Se celebra la Lectura d'Acta de la Fallera Major d'Alaquàs per al 2006
10/10/2005 13:12:00

# Se celebra la Lectura d'Acta de la Fallera Major d'Alaquàs per al 2006

*   10/10/2005 13:12:00
*   [Imprimir](#)
*   Compartir
*    https://www.alaquas.org/documento.asp?id\_do=9688

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9688%2F0&title=Ajuntament%20d%27Alaqu%C3%A0s.%20Premsa.Se%20celebra%20la%20Lectura%20d%27Acta%20de%20la%20Fallera%20Major%20d%27Alaqu%C3%A0s%20per%20al%202006)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9688/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9688/9688_Form_4.jpg)](https://www.alaquas.org/ficheros/documentos/2005/2/9688/9688_Form_10.jpg "<a href='https://www.alaquas.org/ficheros/documentos/2005/2/9688/9688_Form_10.jpg' target=_blank><i class='fa fa-external-link' aria-hidden='true'></i>.Se celebra la Lectura d'Acta de la Fallera Major d'Alaquàs per al 2006</a>")

La jove Ma Dolores Peña Cebrián és enguany la màxima representació fallera de la ciutat

El dissabte 8 d'octubre a la comissió Camí Vell de Torrent se celebrava la Lectura d'Acta de la Fallera Major d'Alaquàs per al 2006, un dels primers actes oficials del nou exercici faller. Ma Dolores Peña Cebrián protagonitzava, després de la seua elecció el passat 24 de juliol, el seu primer acte en públic acompanyada de l'Alcalde d'Alaquàs, Jorge Alarte, com a President Nat de Junta Local Fallera, la Presidenta Executiva, Isabel Mondéjar, els i les membres de Junta Local Fallera i representants de la falla a què pertany.

L'acte va començar amb la Lectura d'Acta a càrrec del secretari de Junta Local. Una vegada proclamada Fallera Major, i després dels aplaudiments del públic, es procedí a la signatura de l'acta i a l'atorgament dels primers regals oficials com a màxima representació fallera. Així, l'Alcalde d'Alaquàs va obsequiar Ma Dolores amb un ram de flors i amb el bolígraf amb què va signar aquesta acta.

Aquest acte és el preludi de la proclamació que es celebrarà el proper 22 d'octubre a les 20 hores al Castell d'Alaquàs i amb què la festa valenciana tindrà oficialment la seua màxima representat a Alaquàs.

Ma Dolores Peña Cebrián és una jove de 22 anys amb un ampli currículum faller. Des de ben xicoteta és fallera de la comissió Camí Vell, de què ha estat Fallera Major Infantil en l'any 1996 i Fallera Major en dues ocasions consecutives, en els anys 2001 i 2002. El passat exercici va formar part de la comissió de Junta Local Fallera.